ประกาศสำนักงานคณะกรรมการวิจัยแห่งชาติประกาศสำนักงานคณะกรรมการวิจัยแห่งชาติว่าด้วยหลักเกณฑ์ในการเปิดเผยข้อมูลวิจัยในระบบบริหารงานวิจัยแห่งชาติ(ระบบ NRPM)พ.ศ. ๒๕๕๕[๑] เพื่อให้การปฏิบัติเรื่องการเปิดเผยข้อมูลวิจัยในระบบบริหารงานวิจัยแห่งชาติ(ระบบ NRPM) เป็นไปโดยเรียบร้อย อาศัยระเบียบสำนักงานคณะกรรมการวิจัยแห่งชาติว่าด้วยการเปิดเผยข้อมูลวิจัยในระบบบริหารงานวิจัยแห่งชาติ(ระบบ NRPM) พ.ศ. ๒๕๕๕ จึงเห็นสมควรออกหลักเกณฑ์ดังนี้ข้อ ๑ ข้อมูลข่าวสารในระบบบริหารงานวิจัยแห่งชาติ(ระบบ NRPM) ที่บุคคลทั่วไปจะดูหรือสืบค้นให้เป็นไปตามระเบียบสำนักงานคณะกรรมการวิจัยแห่งชาติว่าด้วยการเปิดเผยข้อมูลวิจัยในระบบบริหารงานวิจัยแห่งชาติ(ระบบ NRPM) พ.ศ. ๒๕๕๕ข้อ ๒ บุคคลทั่วไปสามารถเข้าดูหรือสืบค้นข้อมูลวิจัยในระบบNRPM ทางอินเทอร์เน็ตที่เว็บไซต์ ๓ บุคคลทั่วไปผู้ประสงค์จะขอถ่ายสำเนาข้อมูลข่าวสารที่เปิดเผยได้ตามระเบียบสำนักงานคณะกรรมการวิจัยแห่งชาติว่าด้วยการเปิดเผยข้อมูลวิจัยในระบบบริหารงานวิจัยแห่งชาติ(ระบบ NRPM) พ.ศ. ๒๕๕๕ ดังระบุในข้อ ๑ให้ยื่นคำขอเป็นหนังสือต่อสำนักงานคณะกรรมการวิจัยแห่งชาติในวันและเวลาราชการข้อ ๔ ให้เจ้าหน้าที่สำนักงานคณะกรรมการวิจัยแห่งชาติซึ่งได้รับหนังสือร้องขอตรวจสอบตามระเบียบสำนักงานคณะกรรมการวิจัยแห่งชาติว่าด้วยการเปิดเผยข้อมูลวิจัยในระบบบริหารงานวิจัยแห่งชาติ(ระบบ NRPM) พ.ศ. ๒๕๕๕และในกรณีที่ข้อมูลข่าวสารสามารถเปิดเผยได้ตามที่ระบุในระเบียบให้ดำเนินการ ดังต่อไปนี้(๑) ให้นำเสนอผู้บริหารหรือผู้ที่ได้รับมอบหมายหน้าที่พิจารณา(๒)ในกรณีที่ผู้บริหารหรือผู้ที่ได้รับมอบหมายหน้าที่มีคำสั่งอนุญาตตามคำขอให้เจ้าหน้าที่จัดทำสำเนาหรือสำเนาที่มีคำรับรองถูกต้องของข้อมูลข่าวสารที่มีผู้ยื่นขอภายในวันทำการนั้นถ้าไม่อาจดำเนินการภายในวันทำการนั้นให้แจ้งกำหนดวันและเวลาเพื่อให้ผู้ยื่นคำขอมารับแต่ต้องไม่เกินสิบห้าวันทำการนับจากวันที่ได้รับแจ้งและในกรณีจำเป็นสามารถขยายระยะเวลาออกไปอีกสิบห้าวันทำการ(๓) การจัดทำสำเนาที่มีคำรับรองถูกต้องของข้อมูลข่าวสารตามข้อ ๔ (๒)ให้ข้าราชการระดับปฏิบัติการขึ้นไป ซึ่งรับผิดชอบข้อมูลข่าวสารนั้นเป็นผู้รับรองโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวันเดือนปี ให้ชัดเจนในการดำเนินการตามวรรคหนึ่งเจ้าหน้าที่อาจพิจารณาส่งสำเนาข้อมูลข่าวสารทางไปรษณีย์ลงทะเบียนตอบรับได้แต่การส่งสำเนาข้อมูลข่าวสารโดยวิธีนี้ผู้ยื่นคำขอต้องชำระค่าธรรมเนียมการทำสำเนาหรือการรับรองสำเนาข้อมูลข่าวสารและค่าส่งทางไปรษณีย์ลงทะเบียนตอบรับไว้แล้ว จึงจะดำเนินการให้ได้(๔)ค่าธรรมเนียมการทำสำเนาและการรับรองสำเนาข้อมูลข่าวสารให้เป็นไปตามประกาศสำนักงานคณะกรรมการวิจัยแห่งชาติเรื่อง ค่าธรรมเนียมการทำสำเนาและการรับรองสำเนาข้อมูลข่าวสาร ณ วันที่ ๘ ตุลาคม๒๕๕๐ข้อ ๕ ในกรณีที่ข้อมูลข่าวสารไม่ต้องการเปิดเผยตามที่ระบุในระเบียบนี้ผู้ยื่นคำขอสามารถใช้สิทธิ์ตามพระราชบัญญัติข้อมูลข่าวสารของราชการ พ.ศ. ๒๕๔๐ในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารพิจารณาข้อเท็จจริงเพื่อวินิจฉัยสั่งการต่อไปข้อ ๖ แนวทางปฏิบัติเกี่ยวกับข้อมูลข่าวสารในระบบNRPMให้ผู้ที่เกี่ยวข้องกับข้อมูลวิจัยในระบบบริหารงานวิจัยแห่งชาติ(ระบบ NRPM) ได้แก่ ผู้ทรงคุณวุฒิที่ทำหน้าที่ประเมินข้อเสนอการวิจัยเจ้าหน้าที่สำนักงานคณะกรรมการวิจัยแห่งชาติและเจ้าหน้าที่หน่วยงานภาครัฐหรือนักวิจัยที่เป็นเจ้าของข้อมูลวิจัยถือปฏิบัติดังต่อไปนี้(๑)โครงการวิจัยที่ได้รับจัดสรรงบประมาณจะต้องรายงานความก้าวหน้าในระบบบริหารงานวิจัยแห่งชาติ(ระบบ NRPM) ในกรณีที่หน่วยงานเจ้าของข้อมูลวิจัยหรือนักวิจัยพิจารณาเห็นว่าจะขอจดทะเบียนทรัพย์สินทางปัญญาหลังเสร็จสิ้นงานวิจัยให้นักวิจัยรายงานความก้าวหน้าพอสังเขปแต่พอเพียงที่จะให้ทราบระดับของความก้าวหน้าของโครงการ(๒) เมื่อดำเนินการงานวิจัยแล้วเสร็จ หน่วยงานเจ้าของข้อมูลวิจัยต้องส่งมอบรายงานฉบับสมบูรณ์หรือบทสรุปผู้บริหารหรือบทคัดย่อในรูปแบบอิเล็กทรอนิกส์ไว้ในระบบบริหารงานวิจัยแห่งชาติ (ระบบ NRPM)(๓)งานวิจัยที่หน่วยงานเจ้าของข้อมูลวิจัยหรือนักวิจัยมีความประสงค์จะนำไปจดทะเบียนหรือจดแจ้งทรัพย์สินทางปัญญาหน่วยงานเจ้าของข้อมูลวิจัยหรือนักวิจัยต้องแจ้งสำนักงานคณะกรรมการวิจัยแห่งชาติว่าอยู่ระหว่างนำผลงานวิจัยไปยื่นจดทะเบียนหรือจดแจ้งทรัพย์สินทางปัญญาและเมื่อยื่นคำขอจดทะเบียนหรือจดแจ้งทรัพย์สินทางปัญญาแล้วให้ส่งรายงานฉบับสมบูรณ์หรือบทสรุปผู้บริหาร หรือบทคัดย่อในรูปแบบอิเล็กทรอนิกส์ไว้ในระบบบริหารงานวิจัยแห่งชาติ (ระบบ NRPM) ต่อไป(๔)ผู้ทรงคุณวุฒิที่ทำหน้าที่ประเมินข้อเสนอการวิจัยจะต้องกระทำหน้าที่ด้วยความรอบคอบและให้คำมั่นว่าจะระมัดระวังไม่ให้ข้อเสนอการวิจัยรั่วไหลรวมทั้งต้องไม่คัดลอกหรือเปิดเผยข้อมูลข่าวสารต่อบุคคลอื่น(๕) เจ้าหน้าที่สำนักงานคณะกรรมการวิจัยแห่งชาติจะต้องปฏิบัติตามระเบียบสำนักงานคณะกรรมการวิจัยแห่งชาติว่าด้วยการเปิดเผยข้อมูลวิจัยในระบบบริหารงานวิจัยแห่งชาติ(ระบบ NRPM) พ.ศ. ๒๕๕๕ และกระทำหน้าที่ด้วยความรอบคอบและให้คำมั่นว่าจะระมัดระวังเพื่อไม่ให้เกิดความเสียหายต่อหน่วยงานภาครัฐที่เป็นเจ้าของข้อมูลวิจัยประกาศณ วันที่ ๒๖ มีนาคม พ.ศ. ๒๕๕๕ศาสตราจารย์นายแพทย์สุทธิพร จิตต์มิตรภาพเลขาธิการคณะกรรมการวิจัยแห่งชาติปริยานุช/ผู้จัดทำ๘ พฤษภาคม ๒๕๕๕ณัฐพร/ผู้ตรวจ๘ พฤษภาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๔ ง/หน้า ๓๖/๒ พฤษภาคม ๒๕๕๕